2. melléklet a 2/2015.(II.25.) önkormányzati rendelethez
BAKONYPÖLÖSKE KÖZSÉG ÖNKORMÁNYZATA

GÉPJÁRMŰ ÜZEMELTETÉSI SZABÁLYZATA

a falugondnoki szolgáltatás ellátásához

I.

A GÉPJÁRMŰHASZNÁLATTAL KAPCSOLATOS

ÁLTALÁNOS SZABÁLYOK

1. A szabályzat hatálya kiterjed a Bakonypölöske Község Önkormányzata tulajdonában lévő, - és falugondnoki szolgáltatás ellátása érdekében használt gépjárműre, annak vezetőjére, valamint az üzemeltetésében résztvevő, azt irányító és ellenőrző személyre. 

2. Bakonypölöske Község Önkormányzata feladatainak ellátása érdekében a következő gépjármű üzemel:

                              - üzemi használatú gépkocsi: Renault Trafic Passenger Comfort

Az üzemi használatú gépkocsi elsősorban a falugondnok tevékenységének ellátása érdekében kulcsos rendszerben működik. 

3. Az Önkormányzat tulajdonában lévő gépjármű jogszabályoknak és szabályzatnak megfelelő üzemeltetése a falugondnok feladata.

4.  Bakonypölöske Község Önkormányzata gépjárműve csak menetlevéllel közlekedhet. 

A gépjármű, illetve gépjárművezető menetokmánnyal (menetlevéllel,) való ellátásáról a Körjegyzőség pénztárosi feladatokat ellátó ügyintézője gondoskodik. 
5. A gépjármű használatához alkalmazandó - szabványnyomtatvány - menetokmány: 
- üzemi használatú gépkocsi:

 Nyomtatvány száma: D Gépjármű 36/5. r.sz. (Személygépkocsi menetlevél)

6. A menetlevelet naponta kell vezetni, melyen a gépjármű vezetője feljegyzi a megtett utat, az indulás és érkezés időpontját, a gépjárműhasználat célját (pl. ebéd szállítása, vásárlás, levelek kézbesítése), korrekciós tényező alkalmazásának alapjául szolgáló körülmény. A menetlevélen feljegyzett adatokat a gépjárművezető aláírásával igazolja. 

7. A menetlevélen javítást csak áthúzással, valamint a javítást végző aláírásával lehet végrehajtani.

8. A menetlevél vezetését, valamint annak adatait a Polgármester köteles 7 naponta ellenőrizni, ezért a falugondnok köteles ezen időpontra a menetlevelet a Polgármesternek, a falugondnoki Esemény naplóval együtt, leadni. Az ellenőrzés megtörténtét a menetlevélen fel kell jegyezni. 

9. A menetlevél szigorú számadásúnak minősül, azt eseményszerűen kell vezetni. A felhasznált vagy rontott okmányokat sorszám szerint, hiánytalanul a bizonylatokra vonatkozó szabályok szerint kell megőrizni. A menetlevelek megőrzéséért a pénztáros felelős.
10. A gépjárműk üzem-, forgalombiztonsági és környezetvédelmi követelményeknek megfelelő műszaki állapotban tartása érdekében a járművet vezető falugondnok haladéktalanul köteles jelezni az Önkormányzat Polgármestere felé, ha jármű üzemben tartásának valamely akadálya merül fel (pl. műszaki vizsga érvényessége, környezetvédelmi vizsgálat érvényessége lejárt, rossz műszaki állapotban van a gépjármű). 

11. Indulás előtt a gépjármű biztonsági berendezésének műszaki állapotáról és működéséről a gépjármű vezetőjének minden esetben meg kell győződnie. Ellenőriznie kell továbbá az okmányok, valamint a gépjármű tartozékainak meglétét és a KRESZ előírásainak való megfelelését.

12. A gépjármű vezetőjének a gépjármű használata közben figyelemmel kell kísérnie a gépjármű biztonsági berendezéseinek, valamint a gépjármű rendeltetésszerű, zavartalan működését.
Az üzem közbeni műszaki hibára utaló jelenség észlelése esetén a jármű állagának megóvása, valamint a közlekedés biztonsága érdekében - ha a gépjárművezető a hibát megszüntetni nem tudja - a gépjárművet - ha arra lehetőség van - be kell vontatni a gépjármű telephelyére, illetve a hiba megszüntetése érdekében segítséget kell kérni. 

Az észlelt, de nem javított hibát a menetlevélen fel kell tüntetni. 

13. A kilométer számláló meghibásodása esetén a meghibásodás helyét (település, országúti távolságot jelző km. tábla) a menetlevélre fel kell jegyezni. 

14. A gépjárművek üzemeltetése, használata során bekövetkezett, anyagi kárt okozó eseményekről jegyzőkönyvet kell készíteni. A jegyzőkönyv elkészítéséért a jármű vezetője (falugondnok) felelős. A jegyzőkönyvben foglaltak alapján Bakonypölöske Község Polgármestere dönt a kártérítés mértékéről.
II.

Az üzemi használatú gépkocsi

használatának rendje

15.Általános szabályok
1.1. Az üzemi használatú gépkocsit elsősorban a közigazgatási határon belül, de azon kívül is lehet használni, amennyiben a használat célját Bakonypölöske Község Polgármestere, jóváhagyta, illetőleg a munkakörülmények, az elvégzendő feladat jellege azt indokolttá teszi. A menetlevélen szereplő adatok alapján az adott munkaterületre vonatkozóan vezetett tevékenységi napló szerinti gépjárműhasználat tekinthető indokoltnak.

1.2. A Bakonypölöske Község Önkormányzata által üzemeltetett gépjármű műszaki adatait, valamint tárolásának helyszínét az 1. sz. melléklet tartalmazza. 

1.3 A gépkocsit Bakonypölöske Község Önkormányzatánál jogviszonyban álló, az arra jogosító engedéllyel rendelkező személy vezetheti. A gépkocsi vezetésére vonatkozó engedélyt a Polgármester adja ki. A kiadott engedélyeket a pénztáros őrzi.  

A gépkocsi vezetésére vonatkozó, névre szóló engedély annak a dolgozónak adható, aki legalább 1 éve „B” kategóriájú, érvényes vezetői engedéllyel rendelkezik, és vállalja e feladat elvégzését. Az engedély mintáját e szabályzat 2. sz. melléklete tartalmazza.

Az engedélyt be kell vonni, ha tudomásra jut, hogy az engedéllyel rendelkező a gépkocsi vezetését engedéllyel nem rendelkező személynek átengedte. 
III.

ÜZEMANYAG ELLÁTÁS, ELSZÁMOLÁS

16. A gépjármű üzemanyag fogyasztási normájának, valamint az üzemanyag felhasználás ellenértékének (továbbiakban: üzemanyagköltség) meghatározása a következők szerint történik:

1.1. Az üzemi használatú személygépkocsi üzemanyag fogyasztási normáját - a módosított 60/1992. (IV.1.) Korm. rendelet 2.§ (1) bekezdés a.) pontja alapján meghatározott - korrekciós tényezőkkel módosított – alapnorma alapján kell elszámolni.

Az üzemanyag költség ellenértékét a fogyasztási norma és a meghatározott minőségű üzemanyag árának a szorzata adja. 

1.2. Az üzemanyag fogyasztási normának a - módosított - 60/1992. (IV.1.) Korm. rendelet 2.§ (1) bekezdés a.) pontja szerinti elszámolása esetén a gépjárművezető köteles a menetlevél nyomtatványon feltüntetni a korrekciós tényezők alapjául szolgáló adatokat, információkat. 

1.3. A gépkocsi vezetője a gépkocsi várható futásteljesítménye alapján üzemanyag előleget vehet fel. Az újabb előleg kifizetésének elengedhetetlen feltétele a korábban felvett előleggel történő elszámolás! 

1.4. A korrekt üzemanyag elszámolás teljesítéséhez a gépkocsit tele tankkal kell a gépkocsivezető részére átadni, és ugyancsak teli tankkal kell részükről a gépkocsit leadni, visszaadni. Ugyanezen eljárás követendő minden hónap utolsó munkanapján.

1.5.Üzemanyag költség csak Bakonypölöske Község Önkormányzata nevére szóló számla alapján számolható el. 

17. Ezen Gépjármű üzemeltetési szabályzat 2015. október 21. napján lép hatályba. 

Bakonypölöske, 2015. október 14.
          Ulaki Béla                                                                        Bóka Istvánné         

          Polgármester                                                                     jegyző  

1. melléklet a gépjármű üzemeltetési szabályzathoz

Üzemi használatú személygépkocsi
    Gyártmánya: Renault Trafic

Forgalmi rendszáma: NGF-679

Hengerűrtartalom: 1598 cm3

Üzemanyag: diesel

Évjárat:  2015.

Gépjárművezető neve: Jenei Ilona falugondnok

Gépjármű tárolási helye:  Bakonypölöske, Petőfi u. 88.

              2. melléklet a gépjármű üzemeltetési szabályzathoz

NYILATKOZAT

üzemi használatú gépjármű

vezetői engedélyéhez

Alulírott ...................................................................................................... (név) .........................................………………………………………………………… (lakcím),  .................................................................………..(cégnév) dolgozója kijelentem, hogy Bakonypölöske  Község Önkormányzata tulajdonában és fenntartásában lévő alábbi gépjármű – munkaköri feladataim ellátáshoz kapcsolódó – vezetését vállalom. 

Nyilatkozom, hogy legalább 1 éve „B” kategóriás vezetői engedéllyel rendelkezem.

Kérem a Polgármestert, hogy engedélyezze számomra a jármű vezetését.

Dátum: 








……………………………….








     Engedélyt kérő aláírása

ENGEDÉLY

Bakonypölöske Község Önkormányzata részéről engedélyezem ……………… részére, hogy az Önkormányzat fenntartásában lévő ……………. Gyártmányú, …………..forgalmi rendszámú gépjárművet munkakörébe tartozó feladatai ellátása érdekében ……………………..(név) vezesse.

Jelen engedély visszavonásig érvényes.

A jármű vezetése kapcsán az engedélyes köteles betartani az e szabályzatban foglaltakat.

Dátum









…………………………….

